
Godišnji narativni izveštaj udruženja Proaktiv za 2025. godinu

Proaktiv je proslavio 15 godina rada, ulažući sve svoje kapacitete na stvаrаnjе pоdsticајnоg, prоаktivnоg оkružеnjа krоz grаđаnskе аkciје u јugоistоčnој Srbiјi i lоkаlnim zајеdnicаmа nа Bаlkаnu.

Proaktiv je učestvovao na Festivalu održivih zajednica „Gde počinju promene“, gde je svečano potpisan Memorandum o saradnji i zvanično pokrenuta Mreža aktivnih građana – MAG, u kojoj učestvuju organizacije civilnog društva sa istoka i juga Srbije.
Projekti koji su realizovani tokom 2025. godine:
· AKT 2 - Proaktiv je značajno ojačao svoje kapacitete i postavio temelje za dugoročni razvoj. Uspeli smo da preciziramo strateške ciljeve, unapredimo interne procedure i organizacionu strukturu, diversifikujemo izvore finansiranja, ojačamo zagovaračke kompetencije i unapredimo vidljivost organizacije u zajednici. Istovremeno, kroz mentorski rad i obuke osnažili smo tim, povećali motivaciju i jasnoću uloga, čime smo stvorili stabilnu osnovu za uspešniji rad, veće partnerstvo i održivi uticaj u lokalnoj i regionalnoj zajednici, kroz podršku programa AKT-2 koji finansira Vlada Švajcarske preko Švajcarske agencije za razvoj i saradnju (SDC), projekat se u Srbiji sprovodi uz podršku i implementaciju međunarodne organizacije Helvetas Swiss Intercooperation u partnerstvu sa Građanskim inicijativama.

· Moj Poslanik - Proaktiv je nastavio realizaciju projekta „Moj poslanik“, platforme koja omogućava direktnu komunikaciju građana sa narodnim poslanicima, u partnerstvu sa Timočki omladinski centar (Istok Srbije), Edukativni centar Kruševac (Rasinski okrug) i Urban-In (Raški okrug), a projekat finansira National Endowment for Democracy (NED). Projekat je usmeren na poboljšanje komunikacije poslanika i građana, veće učešće građana u donošenju odluka i jačanje međusektorske saradnje, prati rad 47 poslanika iz 4 regiona (Jug Srbije, Istok Srbije, Raški i Rasinski okrug), a u prethodna tri saziva ostvareno je 336 odgovora na 420 postavljenih pitanja. Platforma posebno ističe učešće žena (40,5% manje zastupljenog pola) i pokazuje potrebu za većim uključivanjem mladih u parlament, čime doprinosi podizanju svesti građana o njihovim pravima i odgovornosti poslanika prema lokalnim zajednicama.

· Naš izbor, naša zajednica – projekat se realizuje u partnerstvu sa Demokraft i neformalnom grupom građana Super Trnavci iz Donje Trnave, sa ciljem ponovne uspostave direktnih izbora za savete mesnih zajednica i vraćanja legitimiteta i odgovornosti odlučivanja u selima i prigradskim naseljima Grada Niša. Projekat finansira AKT-2 program, uz podršku Vlade Švajcarske, kroz program podrške građanskog društva. U okviru projekta realizovana su istraživanja praksi mesnih zajednica, geo-mapiranje ruralnih naselja, izrada preporuka i normativnih predloga, kao i door-to-door kampanje u četiri sela radi identifikacije lokalnih prioriteta i formulacije konkretnih predloga za unapređenje zajednica.

· Blunew – „Plava“ ekonomska mreža za održive inovacije, koji finansira Interreg IPA ADRION program u okviru Evropskog fonda za regionalni razvoj i IPA III, sa ciljem jačanja kapaciteta za inovacije u jadransko-jonskom regionu i podrške inicijativama „plavog“ rasta. Projekat okuplja partnerstva širom regiona, uključujući Regionalni razvojni centar Koper, lokalne razvojne agencije i univerzitete, a Proaktiv učestvuje kao partner u razvoju transnacionalne mreže za promociju inovacija u oblasti „plave“ ekonomije. Kroz BLUNEW, fokus je na povećanju kompetencija aktera u „plavoj“ ekonomiji, podršci ekološkoj i digitalnoj tranziciji, kreiranju alata i akcionih planova za inovativna rešenja, kao i pilot aktivnostima koje unapređuju održivost i digitalizaciju poslovanja. Projekat doprinosi jačanju konkurentnosti lokalnih i međunarodnih aktera i promovisanju transnacionalne saradnje u pravcu održivog razvoja primorskih i rečnih zajednica.

· See You in EU - u partnerstvu sa Nacionalna koalicija za decentralizaciju i Odbor za ljudska prava Niš, uz finansijsku podršku Delegacija Evropske unije u Republici Srbiji, sa ciljem osnaživanja civilnog društva, zadržavanja mladih na lokalu i jačanja saradnje između građana, organizacija i lokalnih vlasti u Nišavskom, Pirotskom, Jablaničkom i Pčinjskom upravnom okrugu. Projekat kroz obrazovne, zagovaračke i participativne aktivnosti promoviše aktivno građanstvo, demokratiju i univerzalne vrednosti EU, podiže svest mladih o evropskim integracijama i podstiče uključivanje građana u procese donošenja odluka, stvarajući platformu za dijalog, razmenu ideja i zajedničko delovanje u lokalnim zajednicama.

· Od ideje do akcije – Proaktiv je treću godinu za redom realizovao projekat „Od ideje do akcije“, koji kroz obuke, mentorsku i finansijsku podršku osnažuje mlade i neformalne grupe mladih u Nišavskom, Topličkom i Jablaničkom okrugu za aktivno učešće u životu zajednice. Projekat je osmišljen kao simulacija projektnog ciklusa, omogućavajući učesnicima da razviju ideju, osmisle akciju i sprovedu je u praksi. Tokom ciklusa realizovane su tri obuke za razvoj projektnih i aktivističkih veština, pružena mentorska podrška u planiranju i sprovođenju inicijativa, kao i finansijska podrška najboljim omladinskim projektima. Projekat se sprovodi u partnerstvu sa Media i reform centar Niš, uz podršku Ministarstva turizma i omladine Republike Srbije, i predstavlja kontinuitet uspešnog angažovanja mladih u zajednici.

· Mladi i priroda – Zajedno stvaramo mogućnosti za održivi razvoj - u partnerstvu sa Društvo za zaštitu životne sredine „Stara planina“ sproveli smo projekat u okviru petog ciklusa EKO-SISTEM program, koji podržava Švedska, sa ciljem osnaživanja mladih i ključnih aktera za zaštitu prirode u jugoistočnoj Srbiji. U okviru projekta organizovali smo dva tematska izleta na Staroj planini, uključujući 20 mladih iz akademske zajednice, organizacija građanskog društva i upravljača zaštićenim područjima, tokom kojih su učesnici neposredno upoznali značajne lokalitete. Kroz praktične aktivnosti i diskusije, mladi su naučili o očuvanju biodiverziteta, održivom upravljanju prirodnim resursima, ekoturizmu, klimatskim promenama i javnom zagovaranju, dok je zajednica dobila priliku da se aktivno uključi i poveća svest o značaju zaštite prirode. Projekat je omogućio učesnicima sticanje praktičnih veština, timskog iskustva i konkretnih predloga za unapređenje održivog razvoja lokalnih zajednica, čime smo značajno doprineli jačanju kapaciteta mladih i održivom razvoju zaštićenih područja.

· Mladi i mediji za demokratski razvoj - U okviru programa „InfoSfera: Medijsko opismenjavanje mladih“, koji Proaktiv sprovodi uz podršku Švedske kroz program Beogradske otvorene škole „Mladi i mediji za demokratski razvoj“, dvadeset srednjoškolaca iz pet škola u Nišu steklo je znanja o medijskoj pismenosti, kritičkom mišljenju, prepoznavanju lažnih vesti, osnovama novinarstva i kreiranju sadržaja, a zatim ta znanja primenilo u praksi. Pored toga, učesnici su posetili dve medijske kuće kako bi se upoznali sa radom medija. Stečeno iskustvo omogućilo je mladima da postanu vršnjački edukatori i da kreiraju sopstveni medijski sadržaj, čime doprinose podizanju svesti svojih školskih drugara i šire zajednice o značaju medijske pismenosti.
Podnosilac izveštaja
______________________

